Diari Oficial de la Generalitat Valenciana


Sumari del DOGV 4532, del 27-06-2003 (2003/7589)

ACORD de 15 de maig de 2003, de la Comissió Territorial d'Urbanisme de València, relatiu a la modificació del Pla Parcial Oliva Nova d'Oliva.
---------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7589


Data del document
:   15-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Oliva
    * pla d'urbanisme

ACORD de 15 de maig de 2003, de la Comissió Territorial d'Urbanisme de València, relatiu a la modificació del Pla Parcial Oliva Nova d'Oliva. [2003/X7589]
  
Vist l'expedient tramés per l'Ajuntament d'Oliva referit a la modificació del Pla Parcial Oliva Nova, i de conformitat amb els següents,
  
Antecedents de fet
  
Primer. El projecte es va sotmetre a informació pública i després del pertinent període d'exposició pública, en el qual no es van presentar al·legacions, es va aprovar provisionalment el 27 de febrer de 2003.
  
Segon. El projecte consta de memòria informativa i justificativa, plànols i fitxes de parcel·les resultants.
  
Tercer. L'objecte de la modificació comporta:
  
- Modificar la qualificació urbanística de la parcel·la 26 de l'illa K1 (K1-26), de residencial a dotacional esportiu.
  
Esta parcel·la té una superfície de 6.158,07 m², amb una edificabilitat de 2.808,08 m²t.
  
- L'aprofitament de la parcel·la K1-26 es transferix a la parcel·la d'ús hoteler i a la parcel·la 23 de l'illa F1 (F1-23) d'ús residencial.
  
Quart. Les modificacions es justifiquen en la necessitat d'incrementar l'edificabilitat d'ús hoteler en la parcel·la Hotel, mitjançant la transferència de l'aprofitament previst per a la parcel·la K1-26, que actualment es troba adscrita a l'ús esportiu i cedir-la com a sòl dotacional públic.
  
Per a efectuar la transferència es procedix a aplicar coeficients d'homogeneïtzació donada la diferent localització de les parcel·les:
  
Parcel·les en 1r línia. 1,300
  
Parcel·les en zona intermèdia. 1,1965
  
Parcel·les al costat del Camí Vell de Dénia. 1,000
  
L'aprofitament subjectiu objecte de transferència és de 2.808,08 m²t que es repartix entre les parcel·les afectades de la següent forma:
  
Cinqué. Durant la tramitació de l'expedient no s'han sol·licitat informes sectorials.
  
Sisé. Oliva té un PGOU aprovat definitivament per la Comissió Territorial d'Urbanisme amb data 30 de novembre de 1982. El PAU Oliva Nova va ser aprovat amb data 29 de març de 1988 i posteriorment modificat amb data 31 de març de 1995.
  
Seté. La Comissió Informativa de la Comissió Territorial d'Urbanisme de València, en la sessió realitzada el 12 de maig de 2003, va emetre informe relatiu al projecte que ens ocupa i així complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU), no obstant això haurà d'acreditar-se que ha sigut realitzada la publicació en un diari d'àmplia difusió
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. La proposta presentada es planteja com una transferència d'aprofitament, prevista en l'article76 de la LRAU, entre parcel·les de sòl urbanitzable programat corresponent als sectors 1 i 2 del Pla Parcial Oliva Nova.
  
De la lectura de l'article 76 s'extrau que la transferència d'aprofitament en este regulada es referix a transferir l'aprofitament subjectiu a altres finques que tenen excedents d'aprofitament.
  
No es modifica, per tant, amb este instrument jurídic el planejament municipal, sinó que es produïx un transvasament dels aprofitaments subjectius entre les parcel·les amb ús dotacional públic a altres parcel·les d'ús lucratiu que tenen excedent d'aprofitament.
  
En el projecte presentat es proposa la qualificació d'un sòl dotacional públic, al qual es respecta l'aprofitament subjectiu actual de 2.808,08 m²t corresponent a l'ús residencial, i a fi de permetre la seua materialització s'incrementa l'edificabilitat de dos parcel·les, d'ús terciari i residencial respectivament. Es tracta, per tant, d'una modificació de planejament que ha de complir amb el que exigix l'article 55.3 de la LRAU.
  
Respecte d'això, es concreta que es proposa l'augment de sòl dotacional públic en 6.158,07 m², i es manté l'aprofitament lucratiu vigent de 2.808,08 m²t, si bé ponderat a 2.230,95 m²t, per la qual cosa es compliria el que ha exigit per article 55.3 LRAU i article 17 de l'annex al Reglament de Planejament.
  
Convé, no obstant això, destacar que les parcel·les que incrementen el seu aprofitament net es troben incloses en dos àrees de repartiment distintes amb la qual cosa la modificació proposada comporta una alteració mínima de l'aprofitament tipus d'estes; l'alteració esmentada no ha sigut valorada ja que, com s'ha dit, és mínima i, a més, estos dos sectors es troben pràcticament consolidats en mans d'un únic propietari.
  
Quart. Les determinacions contingudes en la modificació s'ajusten als criteris de la política urbanística i territorial de la Generalitat, d'acord amb allò que s'ha exigit per l'article 40 LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de PGOU de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 15 de maig de 2003, acorda: aprovar la modificació del Pla Parcial Oliva Nova del terme d'Oliva.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de la seua publicació.
  
Tot això, sense perjuí que es puga interposar qualsevol altre recurs que estime oportú.
  
València, 15 de maig de 2003.- El secretari de la Comissió Territorial d'Urbanisme: José Manuel Palau Navarro.